Venedor : Adishatz, e puish vos ajudar ?

Laura : Quiò, que volerí / vorrí assajar aqueras cauçaduras.

Venedor : Quiò, quau es la vòsta puntura ?

Laura : 38.

Venedor : Las voletz en negue ?

Laura : Las atz en d’autas colors ?

Venedor : Quiò, que las èi tanben en blanc.

Laura : En negue, qu'anirà.

Venedor : Séitatz-ve, qu’arribi d'abòrd. Aquiu, lo cueir qu'es un chic regde.

Laura : Que'm hèn deu mau…

Venedor : Que vau cercar la puntura au dessús. Es mélher ?

Laura : Quiò,…Non, n’es pas çò que cerqui.

Venedor : Qué cérquatz exactament ?

Laura : Qu’èi besonh d’un par de cauçaduras entà las portar en serada e dab

las quaus e posqui / pusqui caminar pro longtemps shetz aver mau aus pès.

Venedor : Que vesi. Esperatz ! Qu’èi exactament çò que'vs cau. Per contra, que las èi solement en roge. Tenetz.

Laura : Ne las atz pas en negue ? Qu’es de dòu har.

Venedor : Non, que sui desolat. Ne son pas confortablas ?

Laura : Quiò, qu’es incredible, que las tròbi hòrt agradivas. Que sui hòrt bien dehens. Venedor : Qu'an sòlas especiaus.

Laura : A quant son ?

Venedor : A 75 euròs.

Laura : Ah, quiò. Qu’es un chic au dessús deu mon budjècte.

Venedor : Que son rebaishadas a 30%, ne puish pas mèi har.

Laura : Que'm las vau préner.

# QUESTIONS :

1. Porqué Laura ne causís pas la purmèra par ?
2. Que cerca Laura ?
3. Porqué las cauçaduras e son tan agradivas ?
4. A quant son las cauçaduras ?

# PERLONGAMENT :

1. E crompatz sovent cauçaduras ?
2. Quaus son los vòstes critèris entà crompar cauçaduras ? (prètz, confòrt, marca…)
3. E crompatz las vòstas cauçaduras rebaishadas ?
4. E pensatz que sii important d’aver bonas cauçaduras ?

[www.perlogascon.com](http://www.podcastfrancaisfacile.com/)